**TECHNINĖ SPECIFIKACIJA**

1. **PIRKIMO OBJEKTAS**

Vandentiekio ir buitinių nuotekų šalinimo tinklų SB „Beržynas“ Vilniuje ir Vilniaus raj. projektavimo ir statybos darbai.

1. **PIRKIMO OBJEKTO APIMTYS/CHARAKTERISTIKA/**

**Apimtys:**

Vandentiekio tinklai D32 ~ 258 m\*

Vandentiekio tinklai D63 ~ 693 m\*

Vandentiekio tinklai D110 ~ 1281 m\*

Vandentiekio priešgaisriniai hidrantai – 4 kompl.\*

Savitakiniai nuotekų tinklai D200 ~ 1452 m\*

Savitakiniai nuotekų išvadai D160 ~ 244 m\*

Slėginiai nuotekų tinklai D110 ~ 149 m\*

Požeminė nuotekų siurblinė NS-0373 su visa reikalinga įranga – 1 kompl.\*

\* tinklų ilgius, vandentiekio priešgaisrinių hidrantų ir nuotekų siurblinių kiekį tikslinti projektavimo metu pagal reikiamų pajungti namų ūkių atšakų schemą (Techninės specifikacijos Priedas Nr. 5) ir Techninės specifikacijos 4.2. p.

**Charakteristika:**

Pasijungiama prie esamų ketinių vandentiekio tinklų d250 Molėtų pl. numatant kamerą, preliminarios geodezinės koordinatės: x=6071951.75, y=581913.76 (tinklą projektuoti užbaigiant vandentiekio kamera su uždarymo armatūra bei kitomis fasoninėmis dalimis). Vandentiekio šuliniai / kameros tinkle numatomi gatvių sankirtose taip pat 5 sklypų grupėms. Techninio projekto rengimo metu turi būti numatytas perspektyvinio pasijungimo šulinys / kamera prie Vanaginės Sodų 4-osios g. 1 sklypo (preliminarios koordinatės x=6071865.81, y=581756.63), kuriame būtų numatyta uždaromoji armatūra. Gatvės vandentiekio tinklai turi būti klojami ne mažesni kaip DN110. Vandentiekio įvadai įrengiami prie gyventojų sklypų ribų, įvadų gyventojams vietas tikslinant projekto rengimo metu.

Pasijungiama prie esamo slėginio buitinių nuotekų tinklo Molėtų pl. numatant kamerą, preliminarios geodezinės koordinatės: x=6071954.91, y=581913.27 (tinklą projektuoti užbaigiant nuotekų kamera su uždarymo armatūra bei kitomis fasoninėmis dalimis). Gatvės savitakiniai nuotekų tinklai turi būti klojami ne mažesni kaip DN200. Nuotekų tinklų atšakas gyvenamųjų namų pajungimui įrengiamos prie sklypų ribų, atšakų gyventojams vietas tikslinant projekto rengimo metu. Nuotekų siurblinių parametrai ir vieta tikslinami rengiant statinio projektą. Slėginiai nuotekų tinklai turi būti parenkami atsižvelgiant į nuotekų debitą, užtikrinant min. greitį.

1. **SUTARTINIŲ ĮSIPAREIGOJIMŲ VYKDYMO VIETA**

Vanaginės sodų 4-oji g., Vanaginės sodų 5-oji g., Vilniuje ir Vilniaus raj.

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

Šiuo metu Vanaginės sodų 4-oji g., Vanaginės sodų 5-oji g., Vilniuje ir Vilniaus raj. nėra išvystyta centralizuota vandens tiekimo ir nuotekų tvarkymo sistema. Gyventojai turi įsirengę individualius vandens gręžinius – šulinius arba vanduo tiekiamas iš sodo bendrijos vandens bokšto. Nuotekoms šalinti gyventojai savo sklypuose turi išgriebimo duobes arba vietinius nuotekų valymo įrenginius. Įvertinus esamą situaciją, Vanaginės sodų 4-oji g., Vanaginės sodų 5-oji g., Vilniuje nutiesti naujus vandentiekio ir nuotekų tinklus, įrengti priešgaisrinius hidrantus bei nuotekų siurblines ir juos prijungti prie centralizuotų UAB „Vilniaus vandenys“ priklausančių vandentiekio ir buitinių nuotekų šalinimo tinklų.

* 1. **Pirkimo objekto aprašymas**

Pagal parengtus „Vandentiekio ir nuotekų šalinimo tinklų SB „Beržynas“, Vilniuje ir Vilniaus raj. projektinius pasiūlymus“ (rekomendacinio pobūdžio) (Techninės specifikacijos Priedas Nr. 1) ir pajungiamų namų ūkių atšakų schemą (Techninės specifikacijos Priedas Nr. 5), Rangovas turės parengti statinio projektą ir įrengti vandentiekio bei nuotekų tinklus Vanaginės sodų 4-oji g., Vanaginės sodų 5-oji g., Vilniuje ir Vilniaus raj.

Vykdydamas Sutartį Rangovas privalo vadovautis Techninės specifikacijos reikalavimais ir Lietuvos Respublikos teisės aktais, reglamentuojančiais nurodytų darbų atlikimą.

Rangovas turės:

* + 1. Gauti visus reikiamus sutikimus ir privalomuosius dokumentus inžinerinių statinių statybos ir projektavimo darbams.
    2. Atlikti reikiamus topografinius, geologinius tyrimus.
    3. Parengti projektinius pasiūlymus ir juos viešinti Statybos įstatymo ir statybos techninio reglamento STR1.04.04:2017 „Statinio projektavimas, projekto ekspertizė“ nustatyta tvarka.
    4. Parengti statinio projektą vadovaujantis statybos techniniu reglamentu STR 1.04.04:2017 „Statinio projektavimas, projektavimo ekspertizė“ bei kitų statinio projektavimą ir statybą reglamentuojančių teisės aktų reikalavimais, tyrinėjimų duomenimis, technine specifikacija bei prisijungimo sąlygomis.
    5. Atšakų vietas suderinti su gyventojais.
    6. Reikalavimai elektros tiekimo ir automatizavimo – duomenų perdavimo projektavimui ir statybos darbų atlikimui:

4.2.6.1 Rangovas turi gauti AB „Energijos skirstymo operatorius“ (toliau – ESO) technines sąlygas elektros energijos tiekimui su reikiamu leistinu naudoti galingumu ir antra elektros tiekimo patikimumo kategorija, bei įvykdyti jų reikalavimus. Rangovas turi atlikti Elektros įrenginių prijungimo (ESO tinklo statybos dalies) projektavimo darbus, esant būtinybei, sprendinius suderinti su ESO ir kitomis visomis suinteresuotomis šalimis ir UAB „Vilniaus vandenys“ (toliau – Užsakovas). (Suderintą Elektros įrenginių prijungimo (ESO tinklo statybos dalies) projektą perduoda Užsakovui);

4.2.6.2 Rangovas turi užtikrinti komercinių elektros energijos apskaitų duomenų perdavimą į ESO ir į Užsakovo sistemas. Gali būti įrengta Skirstomojo tinklo operatoriaus automatizuota apskaita;

4.2.6.3 Rangovas yra atsakingas už elektros tiekimo ir automatikos įrenginių sumontavimą. Rangovas vykdydamas projektavimą ir statybą vadovaujasi reglamentuojančių teisės aktų reikalavimais, tyrinėjimų duomenimis, technine specifikacija, prisijungimo sąlygomis bei Užsakovo techninės politikos reikalavimais;

4.2.6.4 Rangovas yra atsakingas už privalomos dokumentacijos pateikimą ESO ir elektros energetikos įrenginių techninės būklės patikrinimo pažymos gavimą;

4.2.6.5 Rangovas yra atsakingas už dispečerizacijos duomenų paketo suformavimą ir perdavimą į Užsakovo SCADA sistemą. Užsakovo SCADA sistemos vizualizaciją atlieka Užsakovo personalas;

4.2.6.6 Rangovas po įrangos paleidimo-derinimo-bandymo darbų, pateikia laikmeną su programuojamos loginės įrangos programos (-ų) kopijomis;

4.2.6.7 Rangovas turi parengti ir pasiūlyme įvertinti Elektros įrenginių prijungimo (ESO tinklo statybos dalies) projektą, įskaitant jo suderinimą. Tuo atveju, jei Elektros įrenginių prijungimo (ESO tinklo statybos dalies) projekto nebus ESO reikalaujama rengti, šių paslaugų teikti nereikės ir už jas nebus apmokama;

4.2.6.8 Visi darbai ESO tinklo dalyje iki komercinės elektros energijos apskaitos prietaisų yra apmokami Užsakovo ir neįeina į šio pirkimo apimtis. Visi elektros tinklų tiesimo darbai nuo elektros energijos apskaitos prietaiso(-ų) iki siurblinės(-ių) turi būti įvertinti Rangovo pasiūlyme;

4.2.6.9 Už elektros energijos tiekimą, iki pilno objekto perdavimo Užsakovui, atsiskaito Rangovas ( t. y. statybos laikotarpiu sutartį su garantiniu arba nepriklausomu tiekėju ir skirstomojo tinklo operatoriumi sudaro Rangovas).

* + 1. Gavus raštišką Užsakovo pritarimą statinio projekto sprendiniams, pateikti parengtą statinio projektą bendrajai projekto ekspertizei. Esant pastaboms jas ištaisyti ir pakartotinai pateikti pataisytą ekspertizei dokumentaciją su atsakymais į pastabas.
    2. Užsakovui suderinus statinio projektą, pateikti pilnai sukomplektuotus 2 (du) statinio projekto egzempliorius popierinėje formoje bei kompiuterinėje laikmenoje. Kompiuterinėje laikmenoje įrašomos projektų kopijos, minimalus raiškos reikalavimas – 200 dpi. Kompiuterinėje laikmenoje brėžiniai turi būti pateikti DWG bei PDF formatuose.
    3. Gauti statybą leidžiantį dokumentą (pagal įgaliojimą).
    4. Prieš pradedant darbus pateikti informaciją www.planuojustatyti.lt apie numatomą statybos pradžią, Rangovo, statinio projekto vykdymo priežiūros vadovo, statinio statybos vadovo bei statinio statybos techninės priežiūros vadovo paskyrimą ne vėliau kaip prieš 1 darbo dieną iki statybos pradžios.
    5. Suderinus su Užsakovu, įrengti informacinį ir nuolatinį aiškinamąjį stendą.
    6. Atlikti visus darbus pagal parengtą statinio projektą.
    7. Atlikti statinio projekto vykdymo priežiūros organizavimą ir vykdymą statybos techninio reglamento STR 1.06.01:2016 „Statybos darbai. Statinio statybos priežiūra“ nustatyta tvarka.
    8. Išbandyti pastatytas (įrengtas) sistemas, tinklus, įrenginius.
    9. Išbandyti įrengtus gaisrinius hidrantus, gauti gaisrinio hidranto patikrinimo – bandymo aktą.
    10. Atlikti nuotekų vamzdynų TV diagnostiką.
    11. Dezinfekuoti pastatytą vandentiekio sistemą ir gauti teigiamus vandens tyrimų rezultatus (pažymą).
    12. Parengti požeminių inžinerinių tinklų kontrolines geodezines nuotraukas pagal GKTR 2.11.03:2014 tvarką.
    13. Parengti statinio projekto paskutinės versijos brėžinius ir technines specifikacijas su žyma „Taip pastatyta“.
    14. Parengti statinio kadastro duomenų bylas, kurios turi būti pateiktos su išankstine VĮ „Registrų centras“ patikra.
    15. Atlikti statybos užbaigimo procedūras, kurios nustatytos Teritorijų planavimo ir statybos valstybinės priežiūros įstatyme, ir pateikti užpildytą deklaraciją apie statybos užbaigimą (pagal įgaliojimą).
    16. Teikiant galutinį atliktų darbų aktą Rangovas turės užpildyti pastatyto materialaus turto suvestinę lentelę, kurioje galutinė bendra objekto kaina bus išskaidyta į atskirus objektus: tinklai, statiniai, įrengimai. Lentelės formą pateiks Užsakovas.
  1. **Sutartinių įsipareigojimų vykdymo tvarka ir terminai**
     1. Rangovas darbus pradeda nuo Sutarties įsigaliojimo dienos. Projektavimo ir statybos darbai turi būti atlikti per 11 mėn. nuo Sutarties įsigaliojimo dienos. Statybos užbaigimo procedūros turi būti atliktos per 2 mėn. Apmokėjimas per 1 mėn.
     2. Sutarties galiojimo terminas, įskaitant apmokėjimo terminą, yra 14 mėn. nuo Sutarties įsigaliojimo dienos.
     3. Atliktų darbų aktai Užsakovui pateikiami tik toms žiniaraščių pozicijoms, kuriose pilnai užbaigti darbai, t. y. darbų apmokėjimas bus vykdomas sekančiai: statybos-montavimo darbai – 80%, dangų atstatymo ir aplinkos tvarkymo darbai – 20% (žr. Techninės specifikacijos Priedą Nr. 4).
     4. Nesibaigus Sutartyje nustatytam darbų atlikimo terminui, Šalių rašytiniu sutarimu darbų atlikimo terminai gali būti pratęsti, jeigu Rangovas, nuo aplinkybės/-ių atsiradimo ne vėliau kaip 5 d. d., pateikia Užsakovui argumentuotą prašymą pratęsti darbų atlikimo terminą ir jame nurodytos aplinkybės yra susijusios bent su viena iš šių aplinkybių:
* Užsakovas nevykdo ar netinkamai vykdo savo įsipareigojimus pagal šią Sutartį ir Rangovas negali vykdyti darbų.
* Užsakovo pateikiami papildomi nurodymai Rangovui turi įtakos Rangovo darbų atlikimo terminams.
* Valstybės ar savivaldos institucijų veiksmai arba bet kokios kitos kliūtys, priskirtinos Užsakovui ir (arba) Užsakovo samdomiems tretiesiems asmenims, trukdo Rangovui laiku atlikti darbus.
* Vykdant darbus paaiškėja šios Sutarties pasirašymo metu nenumatytos aplinkybės (nenumatytas projekto keitimas, trečiųjų asmenų (valstybinių ir savivaldybės institucijų bei įstaigų, vyriausybinių ir nevyriausybinių organizacijų), veiksmai ar neveikimas, ikiteismine ar teismine tvarka vykstantys ginčai, su Sutarties vykdymu susijusių teisės aktų nuostatų pasikeitimas, žemės savininkų, kurių sklypuose pagal projektą ir šią Sutartį turi būti vykdomi darbai, delsimas ar nesutikimas Užsakovo nustatytomis sąlygomis derinti projektą).
* Rangovo darbų atlikimo terminus lemia ypač nepalankios meteorologinės sąlygos (pvz., ekstremalūs šalčiai, ilgalaikės liūtys, pūgos, uraganinis vėjas ir kt.). Ši sąlyga taikoma tik tuo atveju, jei Rangovas darbus vykdė pagal Sutartimi nustatytą darbų atlikimo grafiką su aiškiai nurodytais konkrečiais darbų atlikimo terminais ir jei pateikė Užsakovui pažymą iš Lietuvos hidrometeorologijos tarnybos apie ypač nepalankias meteorologines sąlygas, kurios pažymoje nurodytame laikotarpyje galėjo turėti įtakos darbų atlikimo terminui. Ši sąlyga netaikoma, jei Rangovas susiplanuoja atvirame ore vykdomus darbus atlikti žiemos laikotarpiu (nuo gruodžio 1 d. iki balandžio 15 d.), kai yra rizika, kad esant minusinei lauko oro temperatūrai ar kitoms oro sąlygoms būdingoms žiemos laikotarpiui (sniegas, apledėjimas, grunto įšalas ir kita) tam tikro pobūdžio darbai (pvz., mūro, betonavimo, grunto darbai, aplinkos tvarkymo, dangų atstatymo, tinklų išbandymo, darbai kurių procese naudojamas vanduo ir t. t.) nebus tinkamai ir/ar laiku atlikti. Rangovas planuodamas darbus žiemos laikotarpiu (nuo gruodžio 1 d. iki balandžio 15 d.), kurių tinkamam ir savalaikiam atlikimui gali turėti įtaką žiemos periodo meteorologinės sąlygos, prisiima pilną atsakomybę dėl šių darbų tinkamo atlikimo atitinkamu metu.
  1. **Sutarties vykdymo metu pateikiama dokumentacija**
     1. Rangovas privalės pateikti ir suderinti su Užsakovu:
        1. Darbų atlikimo grafiką per 14 k. d. nuo užsakymo pateikimo dienos (grafikas turi būti savaičių tikslumu).Grafiko apačioje pagal darbų pozicijas turi būti pateiktos ir planuojamų atlikti ir aktuoti darbų vertės. Jei Rangovas atliks darbus anksčiau nei nurodyta darbų atlikimo grafike, atliktų darbų aktas teikiamas grafike numatytai sumai ne anksčiau 2 mėn. nei nurodyta grafike.
        2. Statinio darbo projektą, statybos darbų žurnalus, išpildomąją dokumentaciją, kadastrinių matavimų bylas su išankstine VĮ „Registrų centras“ patikra, atliktų darbų aktus. Taip pat Rangovas (pagal įgaliojimą) turės atlikti statinių statybos užbaigimo procedūras, pateikti užpildytą deklaraciją.

1. **PAPILDOMA INFORMACIJA**
   1. Darbų vykdymo metu Rangovas turi naudoti tik tas medžiagas / gaminius, kurie nurodyti Techninės specifikacijos prieduose Nr. 3.1 ir 3.2.  Šiuose prieduose nurodytos medžiagos / gaminiai turi atitikti Techninės specifikacijos prieduose Nr. 2.1 ir 2.2 nustatytus reikalavimus ir (arba) būti parinkti iš medžiagų sąrašo, nurodyto <http://www.vv.lt/lt/partneriams/>, galiojusio pirkimo skelbimo metu.
   2. Sutarties vykdymo metu Rangovas, gavęs rašytinį Užsakovo sutikimą, turi teisę keisti perkamas medžiagas / gaminius, nurodytus Techninės specifikacijos prieduose Nr. 3.1 ir 3.2, jeigu tokių medžiagų / gaminių gamintojas ir (arba) oficialus gamintojo atstovas nebegamina. Siekdamas keisti perkamą medžiagą / gaminį, Rangovas privalo pateikti Užsakovui argumentuotą prašymą su įrodymais, kad gamintojas (-ojai) ir (ar) oficialus gamintojo (-ojų) atstovas (-ai) medžiagų / gaminių, nurodytų Techninės specifikacijos prieduose Nr. 3.1 ir 3.2, nebegamina ir kad keičiamos naujos perkamos medžiagos / gaminiai visiškai atitinka Techninės specifikacijos reikalavimus. Rangovas keisdamas medžiagas / gaminius negali didinti perkamų medžiagų / gaminių įkainių, pristatymo ir/ar statybos terminų ir/ar keisti kitas sąlygas. Rangovas privalo pateikti keičiamų naujų perkamų medžiagų / gaminių dokumentus.
   3. Projektas finansuojamasi pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ 05.3.2-VIPA-T-024 priemonę „Nuotekų surinkimo tinklų plėtra“ (Įgyvendinančioji institucija – UAB „Viešųjų investicijų plėtros agentūra“). Negavus finansavimo iš Įgyvendinančiosios institucijos, projektas bus finansuojamas iš Užsakovo lėšų.
2. **PRIEDAI**

Priedas Nr. 1. „Vandentiekio ir nuotekų šalinimo tinklų SB „Beržynas“, Vilniuje ir Vilniaus raj. projektiniai pasiūlymai“. Rekomendacinio pobūdžio.

Priedas Nr. 2.1. Medžiagų, gaminių techninės specifikacijos ir jų atitikimas.

Priedas Nr. 2.2. Elektrotechnikos, automatizacijos techninės specifikacijos ir jų atitikimas.

Priedas Nr. 3.1. Konkrečiai siūlomos medžiagos, gaminiai ir jų gamintojai.

Priedas Nr. 3.2. Konkrečiai siūlomos elektrotechnikos ir automatikos medžiagos, gaminiai ir jų gamintojai.

Priedas Nr. 4. Darbų kainų žiniaraštis.

Priedas Nr. 5. Pajungiamų namų ūkių atšakų schema.

Priedas Nr. 6. Pajungiamų namų ūkių atšakų sąrašas.

Priedas Nr. 7. Prisijungimo sąlygos.